tomron87/hebrew-wikipedia-sentences-corpus huggingface dataset:
בנוסף קידם ח"כ פולקמן פרסום תקנות שיקבעו כי כאשר מתבצעת עסקת שכירות יידרשו מתווכי הדירות לכלול בהזמנה לביצוע התיווך גם את הסכום המוסכם או שיעור דמי התיווך המוסכם בנוגע לכל אחד מהצדדים – השוכר והמשכיר.
מטרת התקנות היא לחייב את המתווכים לפעול בשקיפות ולא להטיל את תשלום התיווך רק על צד אחד, אשר לרוב הוא המשכיר, למרות שלא הזמין את השירות.
במהלך פעילות הכנסת העשרים קידם ח"כ פולקמן חקיקה נגד קמפיינים אנונימיים ברשתות החברתיות (חוק הבוטים) וכן חוק שימנע התערבות של גורמים מחוץ לישראל במערכת הבחירות.
במסגרת הניסיון להגביר את טוהר המידות בתפקידי שלטון, קודמה הצעת חוק אשר קובעת כי ראש רשות בשלטון המקומי, אשר מושעה מתפקידו, לא יוכל למנות לתפקיד את מספר 2 ברשימה שלו, וכך למנוע מצב בו ראשי רשויות חשודים בפלילים יציבו בתפקיד "אנשי קש" מטעמם.
הצעות חוק נוספת שקידם עסקה בהגדלת עצמאות חברות האשראי בעקבות הפרדות החברות מהבנקים – הצעת החוק קובעת כי חברות אשראי יוכלו לגייס הון בניירות ערך ולהקטין התלות שלהם בבנקים.
בפעילותו למען העסקים הקטנים והעצמאיים קודמה הצעת חוק לפיה יזכו גם עצמאים לקבל גמלה אם חברה איתה עבדו פשטה את הרגל או הגיעה להליכי פירוק.
בנוסף קודם מתווה בין נציגי ארגוני היוצרים וארגוני העסקים הקטנים להסדרת תשלומי תמלוגים על יצירות המושמעות בבתי עסק.
בשיתוף השלטון המקומי נקבע גובה אחיד לתשלום ערבויות למכרזים, אותו יגבו הרשויות במכרזי התקשורת עם ספקים, וזאת במטרה למנוע מצב בו בכל רשות גובה הערבויות הוא שונה, וכך לאפשר לעסקים קטנים ועצמאים לגשת לאותם המכרזים ולא לשלם סכומים שונים בכל רשות.
ח"כ פולקמן הוביל בנוכחות ובפעילות בין כלל חברי הכנסת העשרים.
הוא היה חבר הכנסת בעל היקף החקיקה הנרחב ביותר בין חברי הכנסת, להם זו הקדנציה הראשונה, וכן נמצא בראש רשימת המחוקקים בקרב כלל חברי הכנסת.
במהלך עבודתו בכנסת זכה באות הפרלמנטר המצטיין לשנת 2017 של המכון הישראלי לדמוקרטיה וכן הוענק לו אות לה"ב לעסקים קטנים לשנת 2017.
נבחר, במסגרת "כולנו", גם לכנסת העשרים ואחת.
ב-28 ביולי 2019 הודיע פולקמן כי לא יתמודד בבחירות לכנסת העשרים ושתיים.
במהלך פעילות הכנסת העשרים אושרו למעלה מ-20 חוקים אותם קידם ח"כ פולקמן, ובהם בין היתר:
חוק הגרייס (מתן דחייה בתשלומי משכנתא) – הצעת החוק קובעת כי בנקים למשכנתאות יחויבו להציע מסלול המאפשר דחייה במועדי תשלומי המשכנתא למינימום של שלושה חודשים, אם הלווים לא מסוגלים לעמוד בתשלומי המשכנתא, במצבי אבטלה, מחלה או חופשת לידה.
חוק המרשמים – בעבר צרכנים יכלו לבחור היכן לממש את המרשם אותו קיבלו בקופת החולים, ובתי המרקחת פעלו בהסכמים מול כלל קופות החולים.
עם שינוי המדיניות בשנים האחרונות, ניתן לרכוש תרופות רק בבתי מרקחת שיש להם הסדר עם קופת החולים בה חבר הלקוח.
הצעת החוק קובעת כי בתי מרקחת יהיו מחויבים לכבד כל מרשם, וכי קופות החולים יאפשרו לבתי המרקחת להתחבר למערכות הממחושבות שלהן, עבור מימוש מרשמים דיגיטליים.
חוק מכון התקנים – החוק מאפשר למעבדות תקנים פרטיות לערוך בדיקות תקניות למוצרים וכך להתחרות במכון התקנים.
ההצעה מבקשת ליצור תחרות בתחום אישור מוצרים המיובאים לארץ, מתוך מטרה להוזילם לציבור הצרכנים.
חוק מוסר תשלומים (חוק "שוטף 30+") – החוק מבקש לשפר ולהסדיר את מוסר התשלומים במשק על ידי כך שהוא מחייב גופים ציבוריים כולל משרדי ממשלה לשלם לספקים בתוך 30–45 יום, לכל היותר, מאז קבלת שירות או מוצר.
חוק שכירות הוגנת מסדיר את מערכת היחסים בין השוכר והמשכיר ומגדיר מהי דירה ראויה למגורים, החוק קובע על איזה צד מוטלים תשלומים שונים וכן, מהו גובה הערבות המקסימלי שניתן לדרוש, וחוקיות סעיפים הפוטרים את השוכר ממחויבותו כלפי המשכיר.
חוק דיור בהישג יד – תיקון לחוק התכנון והבניה (תשכ"ה-1965) ומאפשר לוועדות התכנון להקצות תוספת שטחי בנייה של עד כ-25% מסך השטח המותר לבנייה במגרש, בתנאי שהיזמים יקצו רבע מהדירות שנבנו במסגרת תוספת הבניה לטובת שכירות מוזלת ארוכת טווח, והדירות הללו ישווקו לזכאים במחיר מוזל בכ-20% ממחירי השוק באותו אזור.
חוק פנסיה לעצמאים – החוק הוגש יחד עם שר הכלכלה, אלי כהן, וקובע כי החל מינואר 2017 יחויבו עצמאים להפריש סכום העומד על כ-8.5% מהכנסתם לפנסיה, כאשר במקביל יופחתו שיעורי הביטוח הלאומי לעצמאים בדרגות ההכנסה הנמוכות ויועלו תשלומי הביטוח לעצמאים המשתכרים מעל 21 אלף שקל.
חוק הסדר ההימורים בספורט – החוק מסמיך את שר האוצר לבטל את ההימורים על מרוצי סוסים, וכן קובע כי תקרת הצמיחה בהיקף המכירות של הטוטו לא תעלה על 2.7% לשנה, בדומה לגידול בהוצאות הממשלה.
עוד קובעת ההצעה כי התמריץ למוכרי כרטיסי הגרלות יקטן, וכי תיקבע תקרת הכנסה חודשית ממוצעת שתהיה פי ארבעה מהשכר הממוצע במשק.
ב, פולקמן משמש יו"ר "פורום מחוללי תחרות פיננסית", המאגד מספר גופים פיננסיים חוץ בנקאיים.
פולקמן נשוי לקים, מורה בתיכון הראל במבשרת ציון, ואב לארבעה.
הוא מתגורר במושב נס הרים.
רועי עוז (נולד בהוד השרון ב-19 בדצמבר 1980) הוא שחקן, תסריטאי, מפיק וכוכב ילדים ישראלי, הידוע בתפקיד ילד הג'ונגל "רוי בוי".
הקריירה שלו החלה כשאסף בעלי־חיים אקזוטיים והקים חברת הפקות ילדים, עוד לפני שהתפרסם בזכות הדמות של רוי בוי ב-2012.
את תחילת הקריירה שלו עשה עוז בתחילת שנות התשעים, כשגידל אוסף של בעלי חיים אקזוטיים מכל רחבי העולם.
ב-2002 הקים את חברת "אמזונס" שביצעה הפקות לילדים.
ב-2009 השתתף לראשונה בקלטת ילדים - "מיטל בגן הירוק".
ב-2012, לאור ההצלחה והידע הזואולוגי, הוצע לעוז להפיק תוכנית טלוויזיה בנושא בעלי חיים לא שגרתיים בשם "הג'ונגל של רוי בוי".
זו שודרה בערוץ "ספארי KIDS" בהפקת HOT וטלית תקשורת, ובחנוכה של אותה שנה, הוא השתתף בהצגה "גיבורי האור 2 - משימה בחלל", לצידם של יובל המבולבל, הדוד חיים ומיקי.
לקראת סוף 2013, החל להמכר ה-DVD הראשון בכיכובו - "לטבע נולד" סרט הרפתקאות לילדים, ובחנוכה של אותה שנה הוא השתתף בהצגה "הגיבורים - משימה בג'ונגל" לצידם של מיקי, הדוד חיים וקופיקו.
שנה אחר כך, השתתף בהצגה "גיבורי האור - הדור הבא", לצידם של מיקי, קופיקו ואסתי גינזבורג.
בחנוכה 2016 השתתף בהצגה "גיבורי האור - עושים ניסים ונפלאות" לצידם של מיקי וקופיקו.
ב-2017 השתתף בסדרת טלוויזיה בחסות YES "רוי בוי ביער הסודי".
ב-2018, השתתף בהצגה רבת משתתפים בכיכובו "רוי בוי ביער הסודי" בהפקת משגב עורי הפקות ובאותה שנה יצא עוז לסיבוב הופעות בארצות הברית וקנדה עוז מצלם סדרת טלוויזיה נוספת בחסות YES "רוי בוי והאי הנעלם".
סדרת הרפתקאות המתרחשת ביער דמיוני בו חיים בהרמוניה בני אדם, בעלי חיים ויצורי יער מן האגדות, בחנוכה של אותה השנה השתתף בהצגה "עולם האגדות" לצידם של מיקי, קופיקו וקובי פרץ.
ב-2019 כתב מופע חדש, "רוי בוי והדינוזאור האבוד", איתו הוא מופיע ברחבי הארץ.
בחנוכה של אותה שנה השתתף בהצגה "חפש את המטמון" לצידם של יובל המבולבל, שי ורועי, קוגומלו ומיכל ינאי, ובאותה שנה עוז כיכב בסדרת טלוויזיה ורשת בשם "יוצאים להרפתקה" ששודרה בערוץ ג'וניור, בערוץ כוכבי הילדים ובערוץ הכוכבים, בפברואר 2020 השתתף בתוכנית נינג'ה ישראל VIP.
ב-2021 הקים פארק משלו לילדים ולכל המשפחה בשם "רוי בוי פארק" בראשון לציון, ובחנוכה של אותה שנה השתתף בהצגה "ספר הג'ונגל - אבן האש" לצידה של ענבלי בא לי.
בחנוכה של שנת 2022 השתתף בהצגה "גשם של סופגניות" לצידם של מיכל הקטנה והדוד חיים.
בשנת 2023 השתתף בהצגת הילדים "רוי בוי ביער הסודי" ובאותה שנה הצטרף לצוות כוכבי ערוץ יויו (מבית ערוץ הילדים) והשתתף בסדרה "רוי בוי ובית המכשפה" ששודר בערוץ הזה.
ב-2024 השתתף בהפקת חנוכה "ג'מבו מותק".
במרץ 2016 נחקר עוז במשטרת כפר סבא לאחר שהורים של שני נערים תושבי העיר התלוננו כי הוא איים על ילדיהם באקדח.
החקירה מצאה שלאחר שקבוצת נערים הרעישה סמוך לביתו הוא יצא להשתיקם כשהוא מצויד בגז מדמיע, וגם כי הוא כלל לא מחזיק בנשק.
ביולי 2020 התפרסם סרטון שבו נשמע אבא מציע לילדיו היושבים ברכב "להאכיל בדואי", תוך כדי שהוא מחלק עוגיות לשני ילדים בדואים הנמצאים מחוץ לרכבו.
אחרי שהמשטרה הודיעה כי היא תפתח בחקירת המקרה, עוז התוודה בפוסט בפייסבוק שהוא האדם האחראי לסרטון, אשר צולם במהלך טיול משפחתי בנגב כחמש שנים לפני כן, והתנצל על המקרה.
לאחר מכן, עוז התנצל פעמים נוספות בסרטוני התנצלות, אך אלה ליבו את הסערה שנוצרה בגלל הצורה שהתנסח.
למרות ההתנצלות, ערוץ הטלוויזיה ג'וניור הכריז כי לא יחדש את עסקת החוזה עם עוז ואת צילומי העונה השנייה לסדרתו החדשה והערוץ מסר בתגובה כי תתקיימנה פגישה עם כוכב הילדים באשר לסדרה ולהמשך פעילותו עם הערוץ.
בספטמבר 2023 עלה שוב לכותרות בהקשר שלילי, לאחר הפצת סרטון שבו הוא נראה רוכב על סוס בדרך איילון ולצידו כוכבת הילדים מיכל הקטנה.
הביקורת שנמתחה על השניים נגעה הן להכנסה הבלתי חוקית של הסוס לכביש ולהפרעה לתנועה, הן להתעללות לכאורה בבעל החיים.
עוז נשוי למיכל, הם הורים לשני ילדים ומתגוררים באירוס.
רועי כהן (נולד ב־8 ביוני 1977) הוא עורך דין ישראלי ונשיא להב – לשכת ארגוני העצמאים והעסקים בישראל.
היה חבר מועצת עיריית חולון וסגן ראש העירייה.
היה מזכיר ארגון הסטודנטים בישראל.
מנכ"ל ארגון נפגעי פעולות איבה.
ממרץ 2024 נבחר לכהן כחבר מועצת העיר ברעננה, משנה לראש העיר וממונה על תיק חזות העיר.
רועי כהן נולד בחולון והוא הבכור מבין ארבעת ילדיהם של שלמה ומרים כהן.
למד בבית הספר היסודי גולדה מאיר ובתיכון קוגל.
עד גיל 17, שיחק בקבוצות הילדים והנוער של הפועל חולון בכדורסל.
את שירותו הצבאי עשה בחיל התחזוקה והשתחרר בשנת 1998 בדרגת סמ"ר.
כהן למד משפטים במכללת המרכז האקדמי למשפט ולעסקים.
במהלך לימודיו, בין השנים 2002–2003, נבחר לתפקיד יו"ר אגודת הסטודנטים במכללה ובהמשך נבחר למזכיר ארגון הסטודנטים הארצי.
בשנת 2004 קיבל תואר ראשון במשפטים.
הוא מוסמך במשפטים מאוניברסיטת בר-אילן ובוגר קורס הכשרת מגשרים מטעם לשכת עורכי הדין בישראל.
בשנת 2003 נבחר למועצת עיריית חולון, ושלושה חודשים מאוחר יותר נבחר כסגן ראש עיריית חולון.
מאז ועד 2018 היה חבר מועצה.
בשנת 2006 נבחר ליושב ראש ועדת הנצחה לקורבנות הטרור ונחנכה האנדרטה המרכזית בעיר חולון.
בבחירות לעיריית חולון ב־2008 עמד בראש רשימת "חולון אחת" שנתמכה על ידי מפלגת קדימה.
בבחירות לעיריית חולון ב־2013 עמד בראש מפלגת הירוקים – חולון הירוקה.
בקדנציה זו שימש במספר תפקידים: סגן ראש העירייה (ברוטציה עם חולון ביתנו), יושב ראש ועדת איכות הסביבה, הקמת מערך סיוע משפטי לאוכלוסיות מוחלשות באגף הרווחה ויו"ר ועדת הספורט העירונית.
מאז 2009, משמש כמנכ"ל ארגון נפגעי פעולות איבה.
כהן עסק במגזר הציבורי במגוון תפקידים נוספים: יועץ בכיר לקשרי ציבור של השר לביטחון פנים מטעם קדימה ח"כ אבי דיכטר, יועץ משפטי של איגוד מאמני הכדורגל בישראל, חבר מועצת המוסד לביטוח לאומי מטעם להב, ומנכ"ל שח"ם – ארגון השחקנים והשחקניות בישראל.
יו"ר ועדת הביקורת בחברה הממשלתית האיגוד – החברה להעברת טכנולוגיה באחריות משרד החוץ, דירקטור ויו"ר ועדת הכספים של חברת השוק הסיטוני לישראל באחריות משרד החקלאות וכן יו"ר ועדת הביקורת של החברה למפעלי תרבות וספורט.
בראשית דרכו הפוליטית הזדהה עם מפלגת העבודה.
לקראת הבחירות לכנסת העשרים ואחת (2019) הכריז על הקמת "מפלגת העצמאים והעסקים בישראל", ולבסוף שובץ במקום השמיני ברשימת כולנו, אך לא נבחר לכנסת.
ב־24 בדצמבר 2020 הצטרף לעפר שלח שהקים מפלגה חברתית-כלכלית, כשהם משתמשים במפלגת העצמאים כמפלגת מדף.
בשנת 2016 נבחר לרשימת 100 האנשים המשפיעים במדינה של העיתון דה מארקר.
בשנת 2021 נבחר לרשימת 100 האנשים המשפיעים במדינה של "מעריב" בקטגוריית האנשים החזקים בציבור ובמשק.
בשנת 2023 הופיע ברשימת אנשי השנה של עיתון ישראל היום.
באוקטובר 2015 נבחר לתפקיד נשיא להב – לשכת ארגוני העצמאים והעסקים בישראל, והחליף בתפקיד את אהוד רצאבי.
החל מסוף 2016, מגיש את תוכנית הרדיו השבועית "עצמאי בשטח", העוסקת בעצמאים ובעסקים הקטנים.
התוכנית מוגשת ברדיו תל אביב, עם ליאת רון.
מסוף 2017, מגיש פינה בתוכנית "פותחים יום" עם אלעד זוהר ונועה רוזין ברשת 13.
תיקון תחשיב דמי לידה מיטיב לעובדת העצמאית – לפי התיקון החוק הביטוח הלאומי, דמי הלידה יחושבו לפי הגבוה מבין שתי האפשרויות: ממוצע ההכנסות בשנה הקודמת לחופשת הלידה, או ההכנסות בשנת הלידה, בשונה למצב שקדם לתיקון בו דמי הלידה חושבו לפי ממוצע ההכנסות בשנת הלידה;
הסדרת הלוואות לעסקים באמצעות פלטפורמת מימון המונים (p2p) – הכנסת סעיף הקובע כי עסקים קטנים יהיו זכאים לקבל הלוואות במסגרת פלטפורמה זו עד מיליון ש"ח בפיקוח של רשות שוק ההון ולא ברגולציה כבדה של רשות ניירות ערך;
חוק מוסר תשלומים לספקים – החוק אושר במליאת הכנסת במהלך יום העסקים הקטנים, ונכנס לתוקף ב־1 ביולי.
החוק קובע שמדינת ישראל והרשויות המקומיות ישלמו שוטף פלוס 30, או 45 יום מקבלת חשבונית;
אישור תוספת של 25% לתגמולי עצמאים משרתי שירות מילואים ועוד.
רפורמת "העסק הזעיר"- החל משנת 2024, עסקים זעירים עם מחזור שנתי של עד 120,000 שקלים יכול לקבל הכרה ב-30% מהכנסותיהם כהוצאות ללא צורך בהצגת קבלות.
חוק המטרו מיולי 2024 קבע פיצוי בסכום כולל של חצי מיליארד ש"ח עבור עסקים שייפגעו מעבודות תשתית וההקמה על ציר המטרו.
כמו כן מקדם כהן חוקים נוספים שמטרתם יצירת רשת ביטחון סוציאלית לעצמאים ועסקים קטנים, כגון דמי פגיעה לעצמאים, זכאות לגמלת אבל לעובד העצמאי מתן קצבת זקנה לעצמאי ללא תלות בהכנסתו לאחר גיל הפרישה ועד גיל 70 והכרה במס בהוצאות רכב.
במקביל, פועל כהן בהיבטים נוספים למען מגזר העצמאים והעסקים בישראל.
בינואר 2018 השיק כהן מועדון צרכנות וכרטיס אשראי ייעודי עם הטבות לעצמאים ועסקים קטנים, 'העסק שלי'.
באוגוסט 2017 הגיע להסכם עם חברת האשראי "ישראכרט" להפחתת עמלת הסליקה לעסקים קטנים לגובה של 1.1% (עד אז הונהגה עמלת סליקה בגובה 2.5-3%).
בדצמבר 2016 השיק כהן את פרויקט השלוחות, במסגרתו הוקמו 65 שלוחות של להב ברחבי הארץ.
כמו כן הקים כהן בספטמבר 2016 את המרכז לליווי עסקים בשיתוף בנק הפועלים, קרן שכ"ל והמכללה למנהל שמטרתו מתן כלים וידע לניהול, פתיחת ופעילות העסק.
ביוני 2017 הקים את פורום להב לנשים בעסקים שמטרתו גיבוש חקיקה לעידוד פתיחת עסקים בבעלות נשים וקיום ימי עיון והשתלמויות עבור יזמיות.
בתקופת משבר הקורונה בה נקלעו עצמאים רבים למצוקה הוביל כהן את המאבק בדרישה לפיצוי העסקים שנפגעו ובפרט על רקע מדיניות הסגרים של הממשלה.
במקביל פתח כהן לראשונה שיתוף פעולה בין להב לבין ההסתדרות הכללית בין היתר סביב הקמת פורום העצמאים מבית ההסתדרות וקידום חקיקה ליצירת הגנה סוציאלית על עצמאים בכלל, ובעיתות משבר בפרט.
בג"ץ שהגיש להב בראשותו הביא לפיצוי העצמאים בגין ימי בידוד במהלך תקופת הקורונה.
בהמשך נאבק כהן והביא להרחבת הפיצויים לעסקים שנפגעו מ-40 ל-80 ק"מ.
ביוני 2020 נבחר כהן פה אחד לתפקיד יו"ר הנהלת נשיאות המגזר העסקי וכממלא מקום יו"ר הנשיאות.
בסוף שנת 2021 נבחר כחבר דירקטוריון של הברית האירופית לעסקים קטנים ובינוניים ESBA.
הברית האירופאית לארגונים הקטנים והבינוניים.
בינואר 2022 נבחר פה אחד לקדנציה שנייה כנשיא לשכת העצמאים להב.
במהלך תקופת כהונתו צמחה להב מ-35 ארגונים חברים ל-63 ארגונים.
בינואר 2022 נבחר לקדנציה שלישית כנשיא לה"ב.
במרץ 2025 נבחר לקדנציה רביעית כנשיא הארגון.
במהלך "מלחמת חרבות ברזל" הובלת חקיקת תקנות פיצוי לציבור העצמאים ובעלי העסקים בכל רחבי הארץ ובהמשך הובלת חקיקת תקנות פיצוי לעסקים ביישובי קו העימות ועד 30 ק"מ.
הורי אביו, נצר למשפחה מרוקאית שהגיעה לארץ בתחילת המאה העשרים, נולדו בטבריה.
הורי אמו עלו ממרוקו ב־1949 למעברה בפרדס חנה.
התגורר בחולון עד שנת 2018.
בשנת 2005 נישא לעורכת הדין טל אלימלך, שהייתה מנהלת המשרד בו התמחה.
בהמשך הייתה היועצת המשפטית של בית חולים אברבנאל.
בשנת 2018 מונתה לרשמת בכירה בבתי משפט השלום במחוז תל אביב יפו, ובעקבות מינוי זה עברה המשפחה לרעננה.
ביוני 2024 מונתה לשופטת בבית משפט השלום תל אביב.
רועי יוסף לוי (29 במאי 1979 – 7 באוקטובר 2023) היה קצין בצה"ל בדרגת אלוף-משנה, ששירת כמפקד היחידה הרב-ממדית, מפקד המרכז לאימונים באש במל"י, מפקד עוצבת ברעם, מפקד יחידת אגוז, מפקד גדוד הדס ומפקד גדס"ר גולני.
נהרג בקרב רעים נגד מחבלים שחדרו מרצועת עזה במהלך טבח שבעה באוקטובר, כאשר שירת כמפקד היחידה הרב-ממדית.
לוי נולד בארצות הברית וגדל בירושלים.
למד בישיבת בני עקיבא "בני בנימין" בבית אל ובישיבת עטרת ירושלים.
התגייס לצה"ל במרץ 1999, שובץ בחטיבת גולני והתקבל לפלנ"ט גולני.
לאחר מסלול הכשרה שירת כלוחם בפלנ"ט, ולקח חלק בלחימה בדרום לבנון.
בסיום הקורס שב לפלנ"ט ומונה למפקד צוות מסלול של מחזור אוגוסט 2001 ולחם עימם, בין היתר, במבצע חומת מגן.
לאחר מכן מונה למפקד צוות לוחמים.
בהמשך שימש כמפקד פלוגת מסלול בגדס"ר גולני וסגן מפקד יחידת עורב גולני.
לאחר מכן מונה למפקד פלוגה רובאית א' בגדוד 51. בהמשך שימש כקצין המבצעים של חטיבת גולני בזמן מלחמת לבנון השנייה.
בין השנים 2006–2007 שירת כמפקד פלנ"ט גולני.
בין השנים 2007–2008 שירת כמפקד פלס"ר גולני.
במהלך תפקידו פיקד על מבצעים רבים, ובהם, מבצע "דין מקדים".
מטרת המבצע הייתה לפגוע בחוליית מרגמות שהתמקמה באזור שג'אעייה והטרידה רבות, הסיירת בפיקודו ובמקביל פלנ"ט גולני איגפו משני עברים, בסופה של הפעולה נמנו שישה מחבלים הרוגים.
בסיום התפקיד יצא לחופשה ללימודי תואר ראשון במשפטים בקריה האקדמית אונו.
בתחילת מבצע עופרת יצוקה קטע את לימודיו, והצטרף ללחימה במסגרת גדס"ר גולני, במהלכה נפצע ברגלו בהתקלות עם מחבלים.
לאחר סיום לימודיו מונה לסגן מפקד גדוד 12, ושימש בתפקיד בין השנים 2011–2012.
ביוני 2013, לאחר שסיים את המכללה הבין-זרועית לפיקוד ולמטה, הועלה לדרגת סא"ל ומונה למפקד גדס"ר גולני, והוביל אותו בין השאר בלחימה במבצע צוק איתן, במהלכו נפצע בראשו באורח קשה, עקב פציעתו סיים את תפקידו בגדוד.
לאחר תקופת שיקום בה השלים גם לימודי תואר שני במשפטים באוניברסיטת בר-אילן, מונה למפקד גדוד הדס בבה"ד 1, ושימש בתפקיד בין השנים 2015–2016. ב-16 במאי 2016 מונה למפקד יחידת אגוז בחטיבת עוז.
באפריל 2018 נבחר על ידי הרמטכ"ל, גדי איזנקוט, להדליק את משואת צה"ל ביום העצמאות ה-70 למדינת ישראל, יחד עם האלוף ישעיהו גביש.
בהמשך קיבלה היחידה בפיקודו את פרס הרמטכ"ל ליחידות מצטיינות.
את תפקידו סיים ב-3 במאי 2018. ב-27 ביוני 2018 הועלה לדרגת אל"ם ומונה למפקד עוצבת ברעם, והוביל את החטיבה בין היתר במבצע מגן צפוני, בתפקיד זה שירת עד 27 באוגוסט 2020. בסיום תפקידו היה חניך במכללה לביטחון לאומי במחזור מ"ח (2020–2021).
בשנת 2021 מונה למפקד המרכז לאימונים באש במל"י, תפקיד בו שירת עד שנת 2023. ב-30 ביולי 2023 מונה למפקד היחידה הרב-ממדית.
לוי נהרג ביום הראשון של טבח שבעה באוקטובר כאשר חתר למגע בהיתקלות עם מחבלים בקיבוץ רעים שבה נהרגו עשרה מחבלים שחדרו מרצועת עזה.
לוי היה נשוי לנעמי ממנה יש לו שלושה ילדים, ולאחר גירושיהם נישא ליעל ממנה יש לו שני ילדים.
התגורר בנחושה ולאחר מכן בשבי ציון.
בעל תואר ראשון במשפטים מהקריה האקדמית אונו ותואר שני במשפטים מאוניברסיטת בר-אילן.
במאי 2024 הוקם אתר ההנצחה "גבעת רועי" בסמוך לדרך בורמה לזכר לוי.
האתר נמצא על חורבת אבימור, אתר ארכאולוגי עם ממצא מהתקופות הכלקוליתית, הברונזה הקדומה, הברונזה התיכונה והברזל 2. רחבת ההנצחה נמצאת בחלקו העליון של אקרופוליס האתר הקדום.
רועי קרייטנר (נולד בפברואר 1966) הוא פרופסור מן המניין בפקולטה למשפטים של אוניברסיטת תל אביב.
קרייטנר נולד וגדל בתל אביב.
למד בתיכון אליאנס בעיר והיה פעיל בתנועת הצופים.
לאחר שירותו בצה"ל בחטיבת הנח"ל, למד באוניברסיטת בראון בארצות הברית, ובשנת 1988 קיבל תואר ראשון בספרות ובהיסטוריה אירופית.
לאחר מכן החל ללמוד באוניברסיטת תל אביב, שבה קיבל בשנת 1994 תואר ראשון במשפטים.
בשנת 1996 קיבל תואר שני בספרות משווה וסמיוטיקה באוניברסיטת תל אביב.
בשנת 1997 קיבל תואר שני במשפטים באוניברסיטת הרווארד, ובשנת 2001 קיבל תואר דוקטור למשפטים מאוניברסיטת הרווארד.
בשנת 2001 הצטרף לסגל האקדמי של אוניברסיטת תל אביב.
מילא את תפקיד סגן הדקאן בשנים 2012–2017, ובמסגרת זו עמד בראש ועדה לרפורמה בתוכנית הלימודים בפקולטה.
במרץ 2020 קודם לדרגת פרופסור מן המניין.
מלמד היסטוריה של המשפט, תאוריה של משפט פרטי, היסטוריה ותאוריה של ממון וכן דיני חוזים.
הוא הגדיר את המונח המשפטי פורמליזם אינסטרומנטלי אשר צוטט בכתבי עת משפטיים.
שימש מרצה אורח באוניברסיטת הרווארד, אוניברסיטת ברוקלין, אוניברסיטת וירג'יניה, אוניברסיטת טורונטו, סיאנס-פו בפריז, ועוד.
קרייטנר מתגורר בתל אביב ואב לשלושה.
גרושתו היא מיכל ברק, בתו של השופט בדימוס אהרן ברק.
הוא משתתף בפעילות של "שוברים שתיקה" ומתנגד לכיבוש.
"החוזה הפרטי והפרט החוזי", זמנים 104, סתיו 2008.
רועי עידן (נולד ב-11 במרץ 1978) הוא תסריטאי, שחקן טלוויזיה ומגיש ישראלי.
זוכה פרס האקדמיה לטלוויזיה לשנת 2020.
עידן נולד וגדל בחיפה, לעירית ולד"ר גבריאל עידן , יזם וממציא, ממקימי חברת "גיוון אימג'ינג".
הוא השני מבין שלושה אחים.
למד בבית הספר הריאלי בעיר.
הוא החל את שירותו הצבאי בחיל התותחנים, בגדוד 405 של אגד ארטילרי 282. עבר קורס קציני מודיעין ושירת כקמ"ן בגדוד 411, ביחידת מודיעין מטרות וביחידת מודיעין של חיל האוויר.
במילואים הגיע לדרגת רב-סרן, משרת בחיל האיסוף הקרבי.
בשנת 2005 סיים לימודי תעודה בהצטיינות באנימציה ב"בצלאל" ובשנת 2007 קיבל תואר שני באנימציה ממכללת סוואנה לאמנות ועיצוב (Savannah College of Art and Design) שבג'ורג'יה.
שימש במשך מספר שנים כמרצה לסטוריבורד ובימוי אנימציה במכללת ספיר ובמכללת שנקר.
עידן הוא תסריטאי, שחקן ומגיש.
לשעבר חבר הנהלה באיגוד התסריטאים.
כמו כן שימש כמעצב ראשי בסדרה "DJ & the Fro" אשר שודרה ב-MTV ארצות הברית בשנת 2009.
בשנת 2013 ניהל את קמפיין "עלה ירוק - הרשימה הליברלית" ואף שובץ ברשימה אשר התמודדה לכנסת, ובשנת 2015 שימש כתסריטאי קמפיין הליכוד בבחירות שנערכו באותה שנה.
בשני סבבי בחירות 2019 שימש כתסריטאי ואיש קריאייטיב בקמפיין "כחול לבן".
בשנת 2016 כתב את תסריט סרט הקולנוע "ארבע על ארבע" בבימוי שי כנות ובהשתתפות אושרי כהן, עוז זהבי, אליאנה תדהר ושלומי קוריאט.
הוא הגיש פינת פארסה בשם "מבוא לכלכלה עם רועי עידן" בתוכנית "היום שהיה" בהנחיית גיא זהר.
בשנת 2018 השתתף עם אשתו בעונה השלישית של תוכנית המציאות "בואו לאכול איתי" ששודרה בכאן 11.
ב-2020 יצר את סדרת המתח "מנאייכ" שמשודרת בערוץ כאן 11, אותה ביים אלון זינגמן.
את הרעיון לסדרה קיבל עידן כשהתנדב כשוטר סיור במשטרת לב תל אביב.
בנוסף, עידן מופיע בסדרה בהופעת אורח בפרק הראשון של הסדרה וגם בפרקים הראשון והשמיני של עונה 2 וכן בפרק 9 של העונה השלישית.
הסדרה זכתה בפרס האקדמיה לסדרת הדרמה הטובה ביותר לשנת 2020.
עידן זכה בפרס האקדמיה הישראלית לטלוויזיה על התסריט לסדרת דרמה, לשנת 2020.
בינואר 2023 החל להשתתף באופן קבוע בתוכנית האירוח הסאטירית "מה שתגידו" של כאן 11.
באפריל 2024 השתתף בספיישל פסח של תוכנית המציאות "בואו לאכול איתי" ששודרה בכאן 11.
ב-2024 יצר ביחד עם שלום אסייג, יניב אמודאי ואלעד חן את הסדרה "פטריק" עבור רשת 13. הסדרה עסקה בבכיר בארגון פשע המתעורר מתרדמת.
ב-2025 יצר ביחד עם נהד בשיר את סדרת המתח "נוטוק" שמשודרת בערוץ 12, אותה ביים אדם סנדרסון.
עידן יצר קליפים לאיה כורם ולהקת ג'ירפות.
עידן כתב טור פרשנות פוליטי-סאטירי באתר nrg.
שימש בעבר כפרשן ביומן הבוקר של גלי צה"ל ובתוכנית "המטה המרכזי" של ערוץ עשר.
הוא שידר פעם בשבוע בתוכנית של אראל סג"ל ב-103fm עד ליולי 2020.
עד 2021 הוא נמנה עם מגישי הפינה "פערים של אחרים" בתוכנית "מהצד השני עם גיא זהר" בערוץ כאן 11.
שידר תוכנית שבועית ברדיו גלי ישראל בימי חמישי ביחד עם איתמר פליישמן.
שנהסדרה הערות2016ארבע על ארבעתסריטאי וכותב2022אוהב אותך צ'ארלי
רועי עוז-פרבשטיין (נולד ב-17 בספטמבר 1975) הוא במאי, תסריטאי ועורך טלוויזיה ישראלי.
בהיותו הבמאי והעורך הראשי של התוכנית "האח הגדול", הוא מעניק את קולו לדמות "האח הגדול" בזכיינית רשת 13.
עוז-פרבשטיין נולד בשם רועי עוז ברמת השרון לאב שעלה מטורקיה ולאם צברית.
לאחר שירותו הצבאי, למד משחק בבית צבי.
בשנת 2004 ערך את תוכנית הטלוויזיה "דייט לסטרייט".
לאחר מכן ערך את התוכניות "השגריר" ו"בעירום מלא".
ב-2009 ערך את "התבורי'ס" בערוץ 24 ואת הגרסאות הישראליות של "פרויקט מסלול" ו"אמא מחליפה".
היה מעורכי התוכנית "סופר נני" ותוכנית ההיכרויות "שלוש" בשידורי קשת.
ערך את העונה הרביעית של "היפה והחנון" וגם השתתף בפיתוח משימות ורעיונות לתוכנית.
ערך וביים את שתי העונות הראשונות של התוכנית "מהפכה במטבח".
מאז שנת 2017 הוא עורך את "דה וויס", "משחקי השף", ו"משחקי השף קונדיטור".
בשנת 2008 החל לערוך ולביים את העונה הראשונה של התוכנית "האח הגדול" בערוץ 2 בזכיינית קשת.
לאחר שבועיים הוחלף בעורך יורם זק.
בשנת 2018, לאחר שהתוכנית עברה לידיי הזכיינית רשת 13, בתחילתה של העונה התשיעית שימשה רווית ליאור-מנדל כעורכת הראשית וכבמאית במשך כשבועיים, והיא הוחלפה בעוז-פרבשטיין, ומאז הוא משמש כעורך הראשי וכבמאי התוכנית עד היום.
בין היתר, הוא משמש גם כמרצה לתקשורת במכללת ספיר במסלול ללימודי טלוויזיה.
הוא בזוגיות עם ערן פרבשטיין, ולהם שני ילדים מהליכים פונדקאיים בהודו ובנפאל.
רועי סלמן (נולד ב-27 בינואר 1983) הוא סופר, זוכה פעמיים בפרס שרת התרבות בתחום היצירה הספרותית על שם דבורה עומר, מוזיקאי, מלחין, מרצה ומבקר מוזיקה ישראלי.
סלמן נולד בבת ים, וגדל בשכונת עמידר בעיר.
כילד אהב לקרוא ספרים ובתקופת נעוריו החל להתעניין במוזיקה.
כשהיה סלמן בן 18 החל לנגן בגיטרה באופן מקצועי, כתב והלחין שירים.
בשנת 2012 פרסם סלמן אלבום ראשון בביצועו בשם "חום וצל", בו כתב את המילים והלחנים, בחברת התקליטים "היי פידליטי".
אלבום זה הופק על ידי רוברט שילוני.
בשנת 2013 יצר בשיתוף עם איריס אליה-כהן אלבום מוזיקלי-ספרותי בשם "פרויקט דושינקא".
הלחין קטעי פרוזה כפסקול לספר "דושינקא, נשמה" מאת אליה-כהן.
בשנת 2014 יצר שיתוף פעולה מוזיקלי נוסף שהניב את האלבום "עדיין היופי חי: משירי חוה ניסימוב".
במסגרת פרויקט זה, הלחין סלמן משירי המשוררת חוה ניסימוב ואף ביצע חלק מהשירים באלבום זה יחד עם הזמרת סי היימן.
בשנים 2013–2014 שידר וערך תוכנית רדיו בשם "עוצרים בשוליים" בתחנת הרדיו קול הגליל העליון.
לאחר מכן יצר ולקח חלק בפרויקטים מוזיקליים-ספרותיים שונים בהם עסק בהלחנת קטעי פרוזה ושירה, וכמו כן עסק בכתיבת סיפורים קצרים.
בשנת 2017 נכלל סיפור קצר שכתב: "סוף ההתחלה", באסופה השנייה של "תן-פרויקט ספרות" בעריכת נועה לקס ותמי לבנת מלכה.
ספרו הראשון, "כמעט שם", ראה אור בשנת 2016, וזכה בפרס שרת התרבות בתחומי היצירה הספרותית על שם דבורה עומר לשנת 2018. הספר נבחר למצעד הספרים של משרד החינוך תשע"ז, ובשנת 2021 נרכשו זכויות תרגום הספר לשפה הרוסית.
ספרו השני, "באמצע הרחוב", ראה אור בשנת 2018, וזכה בפרס שרת התרבות בתחומי היצירה הספרותית על שם דבורה עומר לשנת 2022. הספר זכה בעיטור "הפנקס" לספר נוער מצטיין, נבחר למצעד הספרים של משרד החינוך תשע"ט, ונלמד במכללת לווינסקי עבור סטודנטים להוראה.
בשנת 2025 הספר עובד למחזה, ההצגה התקיימה בתיאטרון השעה הישראלי בחול המועד פסח, בית ציוני אמריקה, בפסטיבל סוליקו.
שחקנים: שון אמסלם וכרמל זורע.
בסיום הפסטיבל ההצגה זכתה והגיעה למקום הראשון.
במהלך 2020 ביקר מוזיקה בכאן תרבות, בתוכנית בהגשת לנה רוסובסקי, "הדירוג".
ביוני 2021 פרסם ב"עיניים", מגזין לילדים, סיפור קצר בשם "בית הספר הישן".
בנובמבר 2022 פרסם בכתב העת מאזניים סיפור קצר בשם "המנוף".
ספרו השלישי, "קירות", המיועד למבוגרים, ראה אור בפרדס הוצאה לאור ביולי 2024 וכבר בחודש הראשון לצאתו הספר נכנס לרשימת רבי המכר.
שלוש שנים לפני צאתו לאור הודיעה קרן יהושע רבינוביץ לאמנויות תל אביב על זכייתו של סלמן במענק לספר זה.
מתגורר בתל אביב עם בן זוגו יותם שווימר.
"פרויקט דושינקא", הוצאת הקיבוץ המאוחד, (2013)
"עדיין היופי חי: משירי חוה ניסימוב", (2014)
"באמצע הרחוב", הוצאת טל מאי ומשכל (2018)
"סוף ההתחלה", סיפור קצר למבוגרים שהתפרסם באסופה "תן-פרויקט ספרות" (2017)
"בית הספר הישן", סיפור קצר לילדים שהתפרסם ב"עיניים", מגזין לילדים (2021)
"המנוף", סיפור קצר למבוגרים שהתפרסם בכתב העת "מאזניים" (2022)
פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, על הספר "כמעט שם", 2018.
פרס שרת התרבות והספורט בתחום היצירה הספרותית העברית לילדים ולנוער על שם דבורה עומר על הספר "באמצע הרחוב", 2022.
עיטור הפנקס לספר נוער מצטיין, על הספר "באמצע הרחוב", 2018.
שני ספריו נכללים ברשימת מצעד הספרים של משרד החינוך ונכללו ברשימת המועמדים לעיטור "הפנקס" לספר נוער מצטיין.
מענק ספרותי קרן יהושע רבינוביץ לאמנויות תל אביב על ספרו למבוגרים "קירות", שעתיד לראות אור במהלך 2023
ספרו השני של סלמן, "באמצע הרחוב", זכה בפרס שר התרבות לשנת 2022. הוועדה שיבחה את גישתו האותנטית והרגישה של הספר לחייהם של בני הנוער הישראלים.
"באמצע הרחוב" אוטוביוגרפי ברובו ומבוסס על ילדותו של הסופר בעיר בת ים.
לדבריו: "באמצע הרחוב" מתאר חלק מתקופת הנערות וההתבגרות שלו, עיבוד של חוויות נעורים בהקשרים חברתיים ומשפחתיים.
ספר זה הוא רומן נעורים חמישי בסדרת פרא לספרות מקור עכשווית של הוצאת טל-מאי ומשכל.
הספר הפך לרב מכר ויצא בגרסה קולית באולפני אייקסט בדיבובו של השחקן מולי שולמן.
"באמצע הרחוב" זכה לביקורות חיוביות.
נכתב עליו כי: "זהו ספר על אהבות ראשונות ועל יחסי משפחה מורכבים, על כוחו של ה"חבר'ה" ועל גיבוש זהות עצמאית, על ההכרח להתכנס בעצמנו ולברוח מעצמנו בו בזמן ועל ניסיון למצוא קרקע יציבה בגיל ובעולם שבהם זו שאיפה כמעט בלתי אפשרית".
נימוקי השופטים: כתיבת ספר לנוער היא אתגר רציני: קהל היעד נמצא בגיל בעייתי ומסוכסך, כבר נמאס לו להאמין למבוגרים ולהקשיב להם – אז איך יוכל סופר מבוגר להתיימר לדבר בקולו של נער, בגוף ראשון ובעברית עכשווית, ועדיין לרתק את קוראיו?
רועי סלמן הצליח לעבור את המשוכה המאתגרת הזאת כבר בספרו הראשון, "כמעט שם", שזיכה אותו בפרס דבורה עומר ב-2018, וכעת הוא עושה זאת גם בספרו השני.
מאור, גיבור הספר, הוא נער שאביו עובר טיפול גמילה מאלכוהול ונמצא בראשיתו של קשר עדין ויפה עם בת כיתתו, עולה מאוקראינה, יתומה מאב.
הספר מעלה שאלות, תהיות ודילמות שרלוונטיות לחייו, בלי להתיימר לתת להן תשובות חד-משמעיות, ואף נוגע בהיסוס במיניות, ברגישות שקשה למצוא כמותה בספרי נוער אחרים.
תקופת ההתבגרות היא לרוב קשה, מסתורית ומבלבלת, והספר הזה מעודד את קוראיו להיפתח, לפחות כלפי עצמם: מאור המופנם כותב את רגשותיו על פתקים שהוא קובר באדמה – וגם זו דרך להתבטא, גם אם היא סמויה מעין.
לכן בחרנו להעניק לספרו של רועי סלמן את פרס הספר המצטיין בתחום הספרות לנוער גם לשנה זו.
רועי לוי (נולד ב-27 בינואר 1980) הוא ראש עיריית נשר וסגן יושב ראש מרכז שלטון מקומי
לוי נולד ב-1980 וגדל בשכונת בן דור בנשר.
את לימודיו היסודיים סיים בבית הספר גלילות, משם המשיך לחטיבת הביניים בנשר.
את לימודי התיכון סיים באורט ביאליק במגמת החינוך הגופני.
בשנת 1998 התגייס לשח"ם (שירות חובה במשטרה) ושירת בתחנת חיפה עד לשחרורו בשנת 2001.
ללוי תואר ראשון במדעי המדינה ותואר שני במדיניות ציבורית עם התמחות בביקורות פנימית וציבורית, מאוניברסיטת חיפה.
שימש בזמן לימודיו כראש מדור קשרי פנים והסברה של אגודת הסטודנטים של אוניברסיטת חיפה, ובהמשך כמנכ"ל אגודת הסטודנטים של האוניברסיטה.
כחלק מתפקידו כמנכ"ל האגודה, הוא הוביל את המאבק נגד העלאת שכר הלימוד ואת מאבק הסטודנטים לאחר מלחמת לבנון השנייה.
בשנים 2009 עד 2011 שימש כיועץ להובלת מהלכים של יושב ראש ועדת החוץ והביטחון שאול מופז.
במסגרת תפקידו היה אחראי על סדר היום, חקיקה, קשרי ממשל וניהל את המטה הפוליטי.
לאחר מכן עבד כמבקר פנים ברשת המתנ"סים בקריית מוצקין ובהמשך היה לממלא מקום מנכ"ל הרשת.
בשנת 2014 החל לשמש כמבקר עיריית קריית ים ונציב פניות הציבור בעיר.
לוי משמש כחבר מועצת העיר נשר משנת 2008. בתחילה נבחר כחבר ברשימתו של ראש העיר אברהם בינמו "ירוקים למען נשר", והחזיק בתיק החינוך.
בתפקידו האחרון לפני שנבחר לראשות העיר, היה ראש האופוזיציה במועצת העיר.
במשך כהונתו כחבר מועצת העיר שימש גם כיו"ר הוועדה לקידום הנגישות בחינוך, יו"ר ועדת ביקורת וחברת בוועדת כספים ומכרזים.
במקביל לחברותו במועצה שימש כמנכ"ל רשת המתנ"סים בקריית מוצקין ולאחר מכן כמבקר הפנים בעיריית קריית ים.
בבחירות לרשויות המקומיות בשנת 2018 הציג את מועמדותו במסגרת רשימה מקומית "כן נשר", וגבר על ראש העיר בינמו, ועל שני מתמודדים נוספים כאשר גרף כ-66% מהקולות.
רשימתו השיגה שישה מנדטים במועצת העיר.
בבחירות אלה זכה לתמיכתם של מפלגת כולנו, ישראל ביתנו והבית היהודי.
החל מ-20 נובמבר 2018 מכהן כראש עיריית נשר.
באוגוסט 2019 התפקד למפלגת הליכוד ומשמש כחבר מרכז הליכוד.
בכתבה שפורסמה ב-17 במרץ 2023 בעיתון ידיעות חיפה, טען לוי שלמרות פניות רבות אליו, אין בכוונתו לרוץ לכהונת ראש עיריית חיפה וכי בכוונתו לרוץ לקדנציה נוספת בעיר נשר.
בספטמבר 2023 הגיש את מועמדותו לקדנציה נוספת בבחירות לרשויות המקומיות בישראל ברשימה עצמאית "כן לנשר", זאת על אף התפקדותו לליכוד.
בבחירות 2024 נבחר לכהונה נוספת עם 93.8% מהקולות ו-8 מושבים במועצת העיר מתוך 13.
לוי נשוי למורן ואב לשלושה.
מאבק לסגירת המפעלים המזהמים במפרץ חיפה
לוי בשינוי ממדיניות קודמו בתפקיד אברהם בינמו, שותף פעיל במאבק יחד עם אלי דוקורסקי ראש עיריית קריית ביאליק, לסגירת המפעלים המזהמים במפרץ חיפה.
במסגרת המאבק הוא משתתף בהפגנות ובפורומים העוסקים בנושא, וגם השתתף בדיון בוועדת הפנים והגנת הסביבה בראשותה של חברת הכנסת מיקי חיימוביץ' שעסקה בסגירת המפעלים המזהמים.
ב-13 בינואר 2021 לוי ביחד עם ראשי הערים חיפה, קריית טבעון, קריית ביאליק, קריית מוצקין, קריית אתא, קריית ים ורכסים, שלחו מכתב לראש הממשלה בנימין נתניהו כשהם מתריעים מסכנה לעתיד מטרופולין חיפה, כשהם קראו לנתניהו לקחת לידיו את הטיפול במפרץ ולא להשאירו לטיפול ועדת המנכ"לים.
רועי צזנה (נולד ב-8 במאי 1980) הוא חוקר עתידים ישראלי במרכז למחקר סייבר בינתחומי ע"ש בלבטניק באוניברסיטת תל אביב.
מחקריו ומאמריו עוסקים בעיקר בניתוח טכנולוגיות חדשניות והשפעותיהן על החברה.
צזנה נולד בחיפה ולמד בבית הספר הריאלי.
בתקופת שירותו בצה"ל התחיל את לימודי הביולוגיה באוניברסיטה הפתוחה.
עם תום תקופת השירות השלים תואר ראשון בביולוגיה בטכניון, משם המשיך ללימודי תואר שני ושלישי בננו-טכנולוגיה במגמת מחקר בתחום הנדסת רקמות בהנחיית פרופסור שולמית לבנברג מהפקולטה להנדסה ביו-רפואית ופרופסור איל זוסמן מהפקולטה להנדסת מכונות בטכניון.
עם סיום הדוקטורט עבר צזנה לעסוק בחקר עתידים במרכז הבינתחומי לניתוח ותחזית טכנולוגית ליד אוניברסיטת תל אביב, שם קיבל הדרכה מדוקטור אהרון האופטמן, דוקטור יאיר שרן, דוקטור יואל רבן ודוקטור טל סופר והמשיך ליחידה לחיזוי טכנולוגי וחברתי באוניברסיטת תל אביב.
בשנים 2014–2015 ניהל את התוכנית לחקר עתידים ביחידת להב פיתוח מנהלים באוניברסיטת תל אביב, המשויכת ליוזמה לרובוטיקה ממוקדת אנושות באוניברסיטת בראון.
העביר קורסים בנושא עתידנות גם באוניברסיטה העברית ובטכניון.
הקים ועומד בראש פרויקט "סימפוליטיקס" לחיזוי פוליטי.
צזנה הוא מייסד-שותף של טלה-באדי, חברה המפעילה רובוטי טלפרזנס, המאפשרים להרצות, ללמד ולנהל מיזמים דרך אוואטרים רובוטיים המשמשים כגופים חלופיים ברחבי העולם
צזנה הוא חבר בפרויקט המילניום ובאגודה לעתיד העולם, בה הוא משמש יועץ מדעי בכיר.
הוא חבר בוועד המייעץ של Lifeboat Foundation, שנועדה לשמר את האנושות מכיליון וערך מחקרים עבור ה-Global Challenges Foundation.
בנוסף הוא פועל כאנליסט בכיר בחברת ויקיסטראט לייעוץ בכוח ההמונים וחוקר בכיר בארגון X-Prize.
כיום הוא חוקר ב"מרכז בלווטניק לחקר הסייבר" באוניברסיטת תל אביב, ועמית מחקר ביוזמה לרובוטיקה מוכוונת-אדם (Humanity Centered Robotic Initiative) באוניברסיטת בראון בארצות הברית.
ב-2013 כתב את הספר המדריך לעתיד, אשר ראה אור באמצעות פרויקט מימון המונים באתר הד-סטארט.
הספר עוסק בעתידנות ובדרך בה ישפיעו הטכנולוגיות על החברה.
בספרו מ-2017, השולטים בעתיד, עוסק צזנה בשלטון בעתיד ובחלוקת הכוח בין הממשלה, התעשייה והציבור.
הספר מציג כיצד טכנולוגיות חדשניות כגון כלכלה משתפת, בלוקצ'יין והאינטרנט של הדברים יעצבו בעתיד את המבנה החברתי ואופי הכלכלה ואת היחס בין החברות הבינלאומיות, הממשלה והציבור.
בספטמבר 2022 התפרסם כי הצליח ליצור זיוף של הנחיתה על הירח בעזרת צילומים ווידוי של בכיר לשעבר בנאס"א שהופקו באמצעות קריינים ובינה מלאכותית.
צזנה עבר את מבחני אגודת הקוסמים הישראלית ובזמנו הפנוי פעיל כקוסם ואמן חושים.
המדריך לעתיד, 2013, הוצאת מנדלי
השולטים בעתיד: הון-שלטון, טכנולוגיה, תקווה, 2017, הוצאת כנרת-זמורה-ביתן דביר
רועי לבס (נולד ב-28 בנובמבר 1992) הוא זמר-יוצר, מוזיקאי, מלחין, פזמונאי, מתרגם, שחקן ותסריטאי ישראלי.
כתב והגיש פינה המסכמת את מחזור ליגת העל בתוכנית "מגרש פתוח" בערוץ הספורט בין השנים 2018-2020.
בשנת 2016 הוציא את אלבומו הראשון, "למסגר רגע בחיים", בשנת 2019 הוציא את אלבומו השני, "בריכה בלי מים", ובשנת 2022 הוציא את אלבומו השלישי, "סיפורים על שקיעות וזריחות".
בשנת 2022 כתב וכיכב בסדרת הרשת אני אמחק אותך.
לבס גדל במושב בית חרות שבעמק חפר, מושב שסבו היה ממקימיו ואף נתן למושב את שמו.
בן דודו של אביו הוא ג'ף לבס , הפסנתרן של ואן מוריסון.
בשנת 2015, לאחר מספר שנים של הופעות בבמות פתוחות בכל רחבי הארץ, הופיע לבס בבמה פתוחה במסגרת פסטיבל יערות מנשה.
הקהל הצטרף בשירה להפתעתו של לבס, שהחליט בעקבות החוויה לנסות ולהתחיל קריירת שירה מקצוענית.
בשנת 2016 הוציא מיני-אלבום ראשון עם השירים שליוו אותו בהופעות לאורך השנים בהופעות, בשם "למסגר רגע בחיים", כשם אחד משירי האלבום.
האלבום הופק על ידי רומן גרינבלט (מלהקת כלבי פבלוב) ולווה בסיבוב של 32 הופעות לצד הרכב.
מספר שנים לאחר מכן הגדיר לבס את המיני-אלבום הראשון כאלבום "בוסרי".
בשנת 2019, לאחר כשנתיים של עבודה, יצא אלבומו השני "בריכה בלי מים" - גם הוא בהפקת רומן גרינבלט.
באלבום נכלל השיר "אולי, אולי, אולי", תרגום שכתב לבס לשיר Quizás, Quizás, Quizás (שהתפרסם גם בגרסה האנגלית שלו בשם Perhaps, Perhaps, Perhaps).
באותה השנה, השיר "אני אנצח" מהאלבום זכה במקום השלישי במצעד השנתי של רדיו קול הנגב, בעוד לבס נבחר כאמן השנה.
בסוף שנת 2019 הוציא לבס ברשתות הסטרימינג תרגום שכתב וביצע לשירו של בילי ג'ואל, Vienna, בשם העברי "וינה".
באוגוסט 2020 פרסם לבס גרסת כיסוי לביצוע של רוני דואני לשיר "סוד" (שבעצמו היה גרסה נוספת לשיר שביצע במקור הזמר אדם), כאשר לבס שר את מילות השיר בגרסה הנשית, וכולל בביצוע אלמנטים מוזיקליים מהגרסה של דואני כמחווה וכ"תזכורת לילדות שלי".
בתחילת שנת 2022 הוציא לבס את אלבומו השלישי "סיפורים על שקיעות וזריחות" בהפקת אריאל קשת מלהקת פול טראנק, מתוכו יצאו הסינגלים "חיים משעממים", "והתרסקתי" ו"והלב גם".
האלבום כלל מיני-איחוד של להקת עדן לצד שיתופי פעולה עם אהוד גרף, עופר פנחס מלהקת פנחס ובניו וביצוע עברי לנעימה פוגה קטנה שהלחין נחום היימן ללהקת הפרברים, והפך לשיר מוכר בצרפת בביצועו של מקסים לה פורסטייה.
את הסינגלים ששוחררו מתוך האלבום ליוו קליפים, כאשר לבס ביים וערך את הקליפ לשיר 'והתרסקתי'.
האלבום וסיבוב ההופעות שליווה אותו זכו לביקורות חיוביות, ובלוג 'הרדאר' אף בחר בלבס בתור זמר השנה.
במקביל כתב וכיכב בסדרת הרשת "אני אמחק אותך" בהשתתפות קובי אוז, קוואמי ועילי בוטנר.
עם פתיחת מונדיאל 2022 בקטר הוציא לבס גרסה חדשה לואלה שמות, לצד קליפ שערך ובו ביצע מחווה למבצע השיר המקורי, אריק איינשטיין.
בשנת 2023 הוציא את השיר "אהבה בת מאה" לכבוד שנת המאה של מועדון הכדורגל הפועל תל אביב.
מאז 2016 חבר לבס בהרכב המחווה הישראלי Frozen Chimps ללהקת ארקטיק מאנקיז.
למסגר רגע בחיים (מיני-אלבום), 2016
סיפורים על שקיעות וזריחות, 2022
רועי סבירסקי (נולד ב-4 במאי 1978) הוא קצין בצה"ל בדרגת אלוף-משנה.
כיהן כמפקד חטיבה 188 וסגן מפקד אוגדת עזה.
סבירסקי נולד ב-1978 בקיבוץ בית השיטה לעמיקם סבירסקי ונורית לבית שגב, אח בכור לעופרי ועדן.
האב עמיקם שירת גם הוא בתפקידים פיקודיים בחיל השריון (מג"ד, מפקד חטיבה 395 וסגן מפקד אוגדה 370) וכיהן כראש החטיבה להתיישבות וראש האגף הביטחוני-חברתי במשרד הביטחון.
רועי התגייס לצה"ל ושובץ בחיל השריון.
לאחר הקורס שימש מפקד מחלקה בקורס מפקדים.
לאחר מכן מונה למפקד פלוגה מ' בגדוד 71. הוא פיקד על הפלוגה במהלך מבצע חומת מגן בו הייתה הראשונה שנכנסה לערים פלסטיניות, והשתתפה בקרבות בשכם, ברמאללה ובסלפית.
בהמשך מונה למפקד גדוד 74 בין השנים 2013–2015, והוביל את הגדוד בין היתר במהלך מבצע צוק איתן.
לאחר מכן מונה למפקד גדוד 196 בחטיבה 460. ב-2018 מונה למפקד חטיבה 8 וכיהן בתפקיד עד יולי 2020. לאחר מכן מונה לסגן מפקד אוגדת עזה.
ב-26 באוגוסט 2021 נכנס לתפקיד מפקד חטיבה 188. סבירסקי כיהן בתפקיד עד 13 באוגוסט 2023. בתקופת מלחמת חרבות ברזל שימש כסגן מפקד אוגדה 252.
רועי קאשי (נולד ב-30 באוקטובר 1980), ידוע כקאשי, הוא ראפר ישראלי.
העיד על עצמו כי גדל על מוזיקת רוק, אך החל להתקרב למוזיקת היפ הופ במהלך שירותו הצבאי.
ב-2005 הוציא קאשי את אלבום הבכורה שלו, "יוצא החוצה".
האלבום הופק על ידי בנו הנדלר וכולל הופעות אורח של אברהם טל, שחר סוויסה ואמנים נוספים.
האלבום זכה לשבחים רבים ממבקרי המוזיקה ואף דורג במקום ה-8 במצעד אלבומי ההיפ-הופ של העשור של ynet.
ב-2013 הוציא את אלבומו השני, "הקונפליקט".
האלבום הופק על ידי פילוני בשיתוף מפיקים נוספים, בהם אורי שוחט ובן הנדלר.
האלבום מתאפיין בסגנונות הראפ רוק והפאנק.
האלבום לא הצליח לשחזר את הצלחתו של האלבום הקודם.
ב-2021 התארח בשיר "פתמטר" מתוך האלבום "תוך כדי תנועה" של רביד פלוטניק.
רוֹעִי מַיִּיקל שֵׁפִי (נולד 23 בינואר 1989, י"ז בשבט ה'תשמ"ט) הוא סופר, כתב, קופירייטר ויוצר תוכן ישראלי.
שפי הוציא שלושה ספרים, שניים מהם "הדרך של יובל ואמא ש'ך" ו"הוקי" הפכו לרבי מכר.
החל משנת 2017 הוא בעל טור במגזין TimeOut וכתב במספר מגזינים גדולים.
שני ספריו הראשונים נחשבים לגסים במיוחד מבחינת שפה, סגנון כתיבה, הומור ותוכן "טאבו" הכולל שימוש בסמים, קללות ומין.
רועי שפי נולד וגדל ברמת אביב ג'.
בגיל 10 עבר עם משפחתו להוד השרון.
כתלמיד, הוא היה בעל הפרעות קשב חמורות, שפגעו בציוניו.
בשל כך, אמו הוסיפה לו את השם "מייקל" מטעמים נומרולוגיים.
בגיל 14 הוריו התגרשו, מה שגרם לו למשבר רגשי שהוביל לצריכת סמים קשים.
למרות כל אלה הוא סיים את לימודיו התיכוניים בבית הספר "אורט שפירא" בכפר סבא במגמת מדעי המחשב.
בצעירותו, השתתף בפרויקט מיכא"ל, לנדמרק, והדריך בתנועת הנוער העובד והלומד.
בנובמבר 2007 הוא התגייס לחיל התותחנים ומשם עבר למחנה 80 לתפקיד בשלישות.
לאחר שירותו הצבאי, טס לאוסטרליה לשנה.
בשנת 2014 לאחר חזרתו לישראל, החל שפי בכתיבת ספרו הראשון, "הדרך של יובל ואמא ש'ך", אשר יצר לאור בהוצאת "גוונים".
הספר זכה להצלחה מיידית והפך לרב-מכר.
היה זה הספר הנמכר ביותר של הוצאה זו עד 2018 (אז נסגרה) ומכר עשרות אלפי עותקים.
בשנת 2016, סיים לימודי קופירייטינג ב"הבצפר", מוסד הלימודים של איגוד חברות הפרסום והדיגיטל.
בשנת 2017, הוציא את ספרו השני "אפשר הכל" ספר פנטזיה המיועד לקהל צעיר.
עלילת הספר מתרחשת ביקום דמיוני ובו חומה החוצה בין עיר עתידנית לבין נוף פנטזיה מעברה האחר.
במהלך הסיפור נשלח צעיר מהעיר האנושית אל הצד הקסום כדי למלא משימה קריטית.
העלילה עוקבת אחר מסעו של הצעיר אשר במהלך דרכיו מפתח חברות עם דרקון המתלווה אליו במסעו.
הספר הוצא במימון המונים וזכה למימון תוך 72 שעות.
הוא נמכר בהצלחה אך עם פשיטת הרגל של ההוצאה נעצרו מכירותיו.
בחודשים הספורים בהם הופץ לחנויות, מכר אלפי עותקים (שתי מהדורות, של 4,000 כל אחת) במבצעים ברשתות הספרים.
בשנת 2017 התחיל שפי לכתוב את הטור "אנשים מתוקים" במגזין TimeOut.
בראשית שנת 2020, הוציא את ספרו השלישי "הוקי", שזכה להצלחה מיידית בחנויות הספרים ומכר שתי מהדורות באלפי עותקים בחודשו הראשון.
לדברי הסופר, מבוסס הספר על סיפור אמיתי ומגולל את סיפורם של הוקי, רועה בלגי, והחייל דוד וטין, שירתו ביחידת "עוקץ", יחידת הכלבנים הצה"לית.
במהלך פעילות מבצעית הציל הוקי את דוד מדקירת סכין ונדקר במקומו.
יחד, דוד והוקי זכו בשני צל"שים על הצלחותיהם המבצעיות.
בסיום השירות נאלץ דוד בצערו להעביר את הוקי לחייל אחר.
לאחר מכן דוד מגלה כי הוא מצוי בדכדוך עמוק, ונתון בפוסט-טראומה בעקבות החוויות הקשות מאירועי לכידת מחבלים בהן השתתף.
הספר שונה מהותית מספריו הקודמים של שפי ואינו עוסק כלל בסמים, מין או גסויות.
ספריו הראשונים פונים ל"קהל שאינו קורא ספרים".
כדי להגיע אל קהל זה, בתחילת דרכו שפי פרסם את ספריו בדרכים בלתי שגרתיות.
הוא פנה לחוגגים במסיבות טבע, בחוף הים, במועדונים תל אביבים ואפילו ברחובות.
כתיבתו היא בשפה ברורה וישירה וספריו גדושים בסלנג, ניבולי פה, והומור גס ויש בהם התייחסות נרחבת לשימוש בסמים וליחסי מין.
בעקבות השימוש בשפה הגסה ובנושאים הנחשבים לטאבו.
בספריו הוא משתדל להעביר מוסר השכל.
בספרו הראשון ("הדרך של יובל ואמא ש'ך") הנושא המרכזי היה העצמה וקבלה עצמית.
בספרו השני ("אפשר הכל"), היה אומץ לב וקבלת החלטות.
בשלישי ("הוקי"), הנושא היה חברות אמת והשראה להגשמת מטרות.
בראיונות שונים, שפי מבקר את הצנזורה, המהווה לדידו חוצץ בין אישי ומבדילה בין תרבויות לאנשים.
בכך, היא פוגעת במציאת המכנה המשותף בין אנשים שונים.
הוא גורס כי דווקא לשימוש בשפה גסה יש חשיבות ביצירת אינטימיות בין בני אדם.
בכך השפה הופכת לחופשית ונטולת מחסומים ולכן אינטימית ומקרבת יותר.
דרך כתיבתו הוא שואף למגר את תופעת הריחוק והפחד מהשונה, וכך הפחד של כל אדם מעצמו.
שפי מנסה לקדם את הרעיון שקיומו הבסיסי של האדם מחייב עשיית טוב לסביבתו הרחבה.
משנת 2015 שפי מתגורר בשכונת כרם התימנים בתל אביב.
הדרך של יובל ואמא ש'ך (גוונים, 2014)
רועי צוויג-לביא (נולד ב-2 בינואר 1983) הוא קצין בצה"ל בדרגת אלוף-משנה, המשרת כמפקד חטיבת הצנחנים.
קודם לכם שימש קצין אג"ם של פיקוד המרכז, מפקד חטיבת שומרון, מפקד יחידת מגלן ומפקד גדוד 202.
התגייס לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר.
בסיום הקורס שב לגדוד 890 ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה.
לאחר מכן שימש כקצין המבצעים של גדוד 890. בסיום תפקידו יצא ללימודים במכללה לפיקוד טקטי וסיים בהצטיינות.
במהלך לימודיו פרצה מלחמת לבנון השנייה, הוא קטע את לימודיו, ושב לחטיבה שם שובץ כסגן מפקד פלוגה בגדוד 890 עד לסיום המלחמה.
בסיום לימודיו מונה למפקד פלוגת מסלול בגדוד 890, והוביל את הפלוגה בין היתר במהלך מבצע עופרת יצוקה.
בהמשך שימש כמפקד פלוגת החוד בגדוד 890. לאחר מכן מונה למפקד פלגת ההכשרות בסיירת מטכ"ל.
בשנים 2012–2013 שירת כסגן מפקד גדוד 202. לאחר מכן מונה למפקד מחזור האימון המתקדם בבא"ח צנחנים.
במהלך התפקיד החל מבצע צוק איתן, הוא הקים כוח שהורכב מקצינים ששירתו בבא"ח, ופיקד עליו עד לסיום המבצע.
בסיום התפקיד יצא ללימודים בפו"ם וסיים בהצטיינות.
בשנים 2015–2016 שירת כקצין אג"ם של חטיבת הצנחנים.
ב-11 ביולי 2016 הועלה לדרגת סא"ל ומונה למפקד גדוד 202, ושירת בתפקיד עד 15 באפריל 2018. במאי 2018 מונה למפקד יחידת מגלן, ושירת בתפקיד עד מאי 2020. ב-9 ביוני 2020 הועלה לדרגת אל"ם ומונה למפקד חטיבת שומרון.
במהלך תפקידו, ב-30 ביוני 2022, נפצע באורח קל בפיגוע ירי במתחם קבר יוסף שבשכם, בתפקיד זה שירת עד 21 בספטמבר 2022. בשנת 2022 מונה לקצין אג"ם של פיקוד המרכז.
במאי 2025 מונה למפקד חטיבת הצנחנים.
בעל תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת בן-גוריון.
רועי מִשְׁפָּתִי (נולד ב-23 בנובמבר 1992) הוא כדורגלן ישראלי המשחק בעמדת השוער במכבי תל אביב.
אשדוד מליגת העל כשוער שני.
ב-5 בנובמבר 2011 ערך את הופעת הבכורה שלו בקבוצה בניצחון 1–2 נגד מכבי נתניה.
בתחילת עונת 2015/2016 עת שיחקה אשדוד בליגה הלאומית, משפתי הפך לשוער הראשון בקבוצה.
בקיץ הושאל להפועל ראשון לציון עד לסיום העונה.
בעונה זו רשם 36 הופעות בליגה ובסיום העונה חזר לאשדוד.
בעונת 2019/2020 הפך לשוער הראשון באשדוד, וערך עם הקבוצה 36 הופעות בליגה.
ב-31 באוגוסט 2021 חתם במכבי חיפה.
ב-22 בספטמבר ערך הופעת בכורה בגמר גביע הטוטו 2021/2022 בניצחון בבעיטות הכרעה של קבוצתו על הפועל באר שבע.
במהלך עונת 2021/2022 הוא השתתף במשחקי ליגה בודדים.
ב-30 במאי 2023 חתם לשנתיים במכבי תל אביב.
בגמר גביע הטוטו מול מכבי חיפה, שהוכרע בדו-קרב פנדלים, עצר שתי בעיטות עונשין שהובילו לניצחון 2–4 ולזכייה בתואר.
את עונת 2023/2024 פתח כשוער ראשון, אך בהמשך איבד את המקום לאורלנדו מוסקרה שהוחתם בקבוצה.
בינואר שב להרכב הפותח והיה שותף לזכייה באליפות.
אחיו הוא הכדורגלן גיא משפתי.
רועי פלג () הוא ממובילי מחאת הצוללות, ופעיל בולט במחאה נגד בנימין נתניהו.
פלג נולד בקיבוץ גבעת חיים מאוחד לנמרוד, סא"ל במילואים, מפקד יחידת 869 ולאסתר, מזכירה רפואית.
לפלג שני אחים גדולים, האחד היה לוחם בסיירת מטכ"ל והשני מפקד צוות ביחידת דובדבן.
בילדותו עברה המשפחה למושב גת רימון.
הוא למד בבית הספר התיכון ע"ש דוד בן-גוריון בפתח תקווה.
פלג סיים קורס קצינים בהצטיינות ושירת ביחידת החילוץ של חיל האוויר 669.
הוא בוגר תואר ראשון לממשל, דיפלומטיה ואסטרטגיה בהתמחות בתקשורת ביטחון וטרור מהמרכז הבינתחומי הרצליה.
הוא היה פעיל באגודת הסטודנטים והקים את פרויקט "אהבת הארץ" להיכרות הסטודנטים עם נופיה ואנשיה.
במהלך התואר השתתף מטעם קרן קיסריה בתוכנית לפיתוח מנהיגות צעירה בשמו של ארגון "שגרירי רוטשילד".
בשנת 2013 הקים את עמותת "המסלול-לעידוד נוער לשירות צבאי משמעותי" ומשמש כמנכ"ל.
העמותה שמה דגש על חינוך לערכים, העצמה פיזית ופיתוח יכולות חוסן מנטלי.
במסגרת העמותה התאמנו והוכשרו אלפי צעירים וצעירות.
רבים מהם משרתים ביחידות קרביות וכטייסים.
פלג מרצה במכינות צבאיות ובבתי ספר.
פלג הוא ממפיקי מרוץ ההתרמה "מרוץ החברים למען חולי מחלת ה-ALS".
פלג ליווה משלחות של נכי צה"ל במיזם – "טיול שחרור".
מיזם הגשמת חלום טיול אחרי צבא לחיילים שנפצעו בזמן השירות הצבאי.
בשנת 2012 היה ממקימי "רוכבים למען המאבק" גיוס תרומות לקידום מחקר מחלת הסרטן בישראל, במסגרתו חצה את ארצות הברית באופניים.
היה לאחד הבודדים שחצה את ארצות הברית באופניים מרחק של כ-5,000 ק"מ.
באוגוסט 2022 היה חלק ממארגני צעדת משפחת גולדין להשבת הבנים מעזה.
הוא החל את דרכו במחאה על סגירת חופי הים במהלך סגר הקורונה הראשון.
לאחר מכן הצטרף למחאת הדגלים השחורים והיה ממארגני הפגנת ההמונים ביום פתיחת משפט נתניהו, אז ראש ממשלת ישראל.
הוא היה ממובילי שיירות המחאה לירושלים והוביל הפגנות ברחבי הארץ.
פלג היה מיוזמי צעדת התקווה הראשונה מגשר המיתרים בירושלים לכיוון מעון ראש הממשלה.
הוא הקים ויזם ביחד עם עטר שיינפלד את תנועת המחאה "חקירה עכשיו", הדורשת את פתיחתה של ועדת חקירה ממלכתית בפרשת כלי השיט והצוללות.
במסגרת מחאת הצוללות הוביל ויזם עשרות פעולות מחאה לרבות משט צוללות ימי, שיירות רכובות וצעדות עם מייצגי צוללות ענק.
ביולי פונה פלג על ידי עיריית ירושלים ומשטרת ירושלים במסגרת הפינוי נפצע פלג בראשו על ידי פקח עירייה.
בשנת 2022 הקים את מפלגת אומץ לצד אישים רבים בהם אורלי וילנאי, אמיר שחר, ופרופסור צביקה גרנות.
פלג גרוש עם שני ילדים.
הוא השתתף בתחרות איירון מן.
בשנת 2017 השתתף בתחרות האולטרה צ'אלנג בה זכה במקום הראשון.
רועי רביב (נולד ב-15 ביוני 1995) הוא שחקן ומדבב ישראלי.
רביב הוא בוגר תיכון א' לאמנויות תל אביב.
עשה את שירותו הצבאי בתיאטרון צה"ל.
בוגר סטודיו למשחק סל"ה – הסטודיו לאמנויות התיאטרון מיסודו של יורם לוינשטיין (סיים ב-2019).
שימש גם כמנחה ושחקן בפרסומות.
שנהפרויקטתפקידהערות2005במבוני אין כמוניבמבוניקלטת ילדים2007מתי נתנשקיוגבשודרה בערוץ 102019בצפרמיקי בניהושודרה בערוץ ניקלודיאון; מבוססת על סדרת הטלוויזיה "בצפר"2020בלקספייסעידו לבסדרה של "רשת 13"; עונה ראשונה2020–2024בת השוטראדם אוחיוןשודרה בערוץ טין ניק2021זאת שלינטע "ורסצ'ה" פומפה2021–2023בעלת החלומותעידו "דידי" וולפסוןשודרה ב־HOT
שנהפרויקטתפקידהערות2007מלך של קבצניםבימוי: אורי פסטראינגל'הסרט דרמה ישראלי; שודר בערוץ 10
שנהפרויקטתפקידהערות2003פיטר פןמייקל דארלינג2004רכבת לקוטבילד גיבור הצעיר2008עיר הגחלת2009הארי פוטר ונסיך חצוי הדםבלי קרדיטגשם של פלאפלקארל דווריאוקסכוח Gקולות רקעלמעלהראסלהמשימה המיוחדת של דוג2010מסביב לעולם ב-50 שנהסמי הילדהנרי הנורא
"משפט חוזר" – תיאטרון גשר
"הר לא זז" – בית לסין
"רומן משפחתי" – התיאטרון הקאמרי
"סופ"ש עם תום" – בית לסין
"אבא בורח עם הקרקס" – פסטיבל חיפה להצגות ילדים ותיאטרון אלעד
"אלף שמשות זוהרות" – תיאטרון גשר
"אני והבאג שלי" – תיאטרון השעה הישראלי
שנהפרויקטתפקידהערות2003פסטיגלילד פסטיגל2004טרזן וג'יין2005שיר נולד2006היפה והחיה2009אוליבר2019פסטיבל שירי אירוויזיוןלשקשק את העיר
שנהפרסקטגוריהפרויקטמועמדות2022פרסי נבחרי השנה של פרוגישחקן אהוב בסדרת נוערבת השוטר
רועי נציה (נולד ב-27 בנובמבר 1997) הוא כדורסלן ישראלי, משחק בעמדת הסמול פורוורד בהפועל גלבוע/גליל.
נציה החל את דרכו במחלקת הילדים של מכבי רחובות, משם עבר בהמשך לנוער של הפועל תל אביב.
בשנת 2015, חתם נציה במכבי אשדוד מליגת העל, ושיחק לסירוגין בהפועל באר טוביה מהליגה הארצית במסגרת הכרטיס הכפול.
באשדוד לא הרבה נציה לקבל הזדמנויות, כאשר הוא שיחק בשני משחקים בלבד ועלה לדקה בכל אחד מהם.
בשנת 2016, חתם נציה בהפועל באר שבע מהליגה הלאומית.
בקיץ 2017, היה נציה חלק מסגל נבחרת העתודה שהגיעה עד לגמר אליפות אירופה וסיימה במקום השני.
ב-20 באוגוסט 2017, חתם נציה במכבי עירוני רעננה.
ברעננה שיחק נציה ב-22 משחקים ופתח במשחק אחד, והעמיד ממוצעים של 1.8 נקודות ו-0.8 ריבאונדים ב-8.1 דקות.
ב-16 באוגוסט 2018, חתם נציה באליצור "איתו" אשקלון.
באשקלון הוא שותף ב-29 משחקים ופתח ב-13 מהם, והעמיד ממוצעים של 5.4 נקודות, 2.2 ריבאונדים ו-1.0 אסיסטים ב-20.0 דקות.
ב-24 ביוני 2019, חתם נציה במכבי עירוני קריית אתא.
באותה עונה העמיד ממוצעים של 5.1 נקודות ו-2.0 ריבאונדים ב-20.9 דקות.
ב-16 ביוני 2020, האריך נציה את חוזהו בקבוצה לעונה נוספת.
באותה עונה נציה שיחק ב-31 משחקים ופתח בכולם, והעמיד ממוצעים של 7.0 נקודות, 3.9 ריבאונדים ו-1.9 אסיסטים ב-27.9 דקות.
בתום העונה נבחר נציה לשחקן ההגנה של העונה בלאומית.
ב-23 במאי 2021, חזר נציה לליגת העל כשחתם עד תום העונה בהפועל חיפה.
נציה שיחק ב-3 משחקים בעונה הסדירה, והעמיד בהם ממוצעים של 2.7 נקודות ו-3.7 ריבאונדים ב-20.0 דקות.
בנוסף, הגיע השחקן יחד עם הפועל חיפה לפלייאוף, שם הודחה הקבוצה בסיבוב הראשון לאחר הפסד 0–2 בסדרה להפועל אילת.
בתחילת עונת 2021 חתם נציה בהפועל עפולה וזכה איתה בגביע הליגה הלאומית 2021/2022
ביולי 2022 האריך נציה חוזהו בקבוצה לעונה נוספת.
רועי פריצקי (נולד ב-24 ביולי 2002) הוא כדורסלן ישראלי, המשחק בעמדות הרכז והקלע בהפועל ירושלים מליגת העל.
רועי פריצקי נולד ב-24 ביולי 2002 בצורן, ישראל.
החל את דרכו הספורטיבית במחלקת הנוער של מכבי קדימה-צורן, שרכש בה את יסודות הכדורסל.
לאחר מכן עבר למחלקת הנוער של הפועל בני כפר סבא, ושילב זאת עם לימודים בתיכון כצנלסון בכפר סבא, שם למד מגמות פיזיקה ומחשבים והשתתף בנבחרת התיכון שהגיעה לגמר ליגת העל לתיכונים (2018).
קריירה מקצועית – שלבים עיקריים
2019–2020: ביסס את מעמדו כספורטאי צעיר, בשילוב בין משחקים בקבוצת הנוער של כפר סבא ובו בזמן גם בבוגרים בליגה הארצית.
2020–2022 – אליצור עירוני נתניה (הליגה הלאומית):
עונתו הראשונה בסגל הבוגר: ב-37 משחקי ליגה (33 כחמישייה), העמיד ממוצעים של 7.4 נקודות, 3.5 ריבאונדים ו-2.8 אסיסטים למשחק ב-21.7 דקות בממוצע.
בעונה זו קידם את נתניה לליגת העל, לאחר שניצחו בגמר הפלייאוף של הליגה הלאומית.
בעונה השנייה: רשם שיפור משמעותי – ממוצעים של 13.1 נקודות, 3.5 ריבאונדים ו-3.5 אסיסטים למשחק בזמן העונה הסדירה; נתניה העפילה לפלייאוף, אך הודחה ברבע הגמר.
בלט ככוכב עולה., עמד על ממוצעים של כ-11.3 נקודות למשחק, 2.7 שלשות מדויקות ועוד תרומות נוספות כמו 3.5 אסיסטים, 1.7 ריבאונדים ו-2.7 סחיטת עבירות למשחק – נתונים שהכתירו אותו בתור תגלית העונה.
בסוף העונה זכה בתואר "תגלית העונה" בליגת העל (2022–2023).
המשיך להוכיח עצמו כשחקן משמעותי.
בעונת המשחקים הסדירה האחרונה רשם ממוצעים של כ-13.1 נקודות, 4 אסיסטים וכ-3.8–4 ריבאונדים למשחק, לצד חטיפה למשחק
העברה להפועל ירושלים – העונה הקרובה (2025/26)
ביולי 2025 נרכש רשמית על ידי הפועל "בנק יהב" ירושלים – הוא הפך לרכש הישראלי הראשון של הקבוצה לעונה הקרובה.
המאמן יונתן אלון ציין כי "הוא יוסיף המון קשיחות הגנתית, והפוטנציאל ההתקפי שלו בשמיים"
רועי לוי (נולד ב-4 בספטמבר 1987) הוא כדורגלן עבר ישראלי, ששיחק בעמדת הקשר האחורי והמגן הימני לסירוגין.
לוי, התחיל את הקריירה שלו במחלקת הנוער של הפועל ראשון לציון, והצטרף לקבוצה הבוגרת בעונת .
בקיץ , לוי חתם בהפועל רעננה, עמה רשם עליה לליגת העל לראשונה בתולדות המועדון.